**Ministru kabineta noteikumu projekta**

**„Noteikumi par pavadzīmes aizpildīšanas kārtību dzelzceļa kravu pārvadājumos”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par pavadzīmes aizpildīšanas kārtību dzelzceļa kravu pārvadājumos” izstrādāts, pārstrādājot Ministru kabineta 2001.gada 18.decembra noteikumu Nr. 533 “Noteikumi par pavadzīmes aizpildīšanas kārtību dzelzceļa kravu pārvadājumos” (turpmāk - MK noteikumi Nr.533) normas, ņemot vērā, ka tiek grozīta vairāk nekā puse šo noteikumu.  Projekta mērķis harmonizēt iekšzemes satiksmē izmantotās veidlapas atbilstoši starptautiskajā satiksmē izmantojamajām veidlapām. Veidlapas aktualizētas atbilstoši SMGS pavadzīmju veidlapām.  Noteikumi stājas spēkā 2020. gada 1.novembrī, vienlaikus ar Projektu stāsies spēkā Ministru kabineta noteikumi “Komercakta un vispārējā parauga akta sastādīšanas noteikumi” .  Projekts stāsies spēkā 2020.gada 1.novembrī. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | | Dzelzceļa pārvadājumu likuma 25.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Izstrādāts jauns Ministru kabineta noteikumu projekts “Noteikumi par pavadzīmes aizpildīšanas kārtību dzelzceļa kravu pārvadājumos” (turpmāk – Projekts), jo MK noteikumos Nr.533 nepieciešams grozīt vairāk nekā pusi tiesību normu.  Projekts izstrādāts, jo nepieciešams harmonizēt iekšzemes satiksmē izmantojamās pavadzīmes veidlapas ar starptautiskajā satiksmē izmantojamajām veidlapām.  Projekta pielikumi izstrādāti uz Nolīguma par starptautisko dzelzceļa kravu satiksmi (turpmāk - SMGS) pavadzīmes veidlapu pamata. Ar jauno pavadzīmes veidlapu tiks atvieglots elektroniskās pavadzīmes ieviešanas process, kā arī tiks samazināti ar pavadzīmi saistīto informācijas programmu izstrādes un apkalpošanas izdevumi, tiks atvieglota pavadzīmju lietotāju darbība.  Projekta 1.pielikumā ir pievienots jauns pavadzīmes veidlapas paraugs, kurā ir paredzēta jauna pavadzīmes lapa - lapa bez numura “Ceļazīme (papildeksemplārs)”, kas domāta pārvadātājiem pārvadāšanas ceļā.  Projekta 1.pielikuma pavadzīmes veidlapa ir papildināta ar jaunām ailēm, piemēram, ar 22. aili “Pārvadātāji”, kurā tiek norādīti pārvadātāji un atbilstošie ceļu iecirkņi, kuros tiek veikts pārvadājums, 23.aili “Pārvadājumu maksājumu samaksa”, kur tiek norādīta informācija par maksātājiem katram pārvadātājam, ja nosūtītājs šīs funkcijas izpildei ir pilnvarojis trešo personu, un samaksas pamatojumus, sadaļu “Pārvadājumu maksājumu aprēķināšanas sadaļas”, kas paredzēta pārvadājumu maksājumu aprēķināšanai, kas pienākas katram pārvadātājam, atsevišķi par katru iecirkni atkarībā no piemērojamā tarifa, 33.aili “Atzīmes par kravas nodošanu”, kur tiek atainota informācija par kravas nodošanu no viena pārvadātāja citam.  Jaunā pavadzīmes veidlapa ir harmonizēta arī ar SMGS 6.pielikumu- CIM/SMGS pavadzīmi.  Projektā ir izmantota terminoloģija, kas tiek pielietota starptautiskajos noteikumos par SMGS un CIM/SMGS pavadzīmes aizpildīšanu. Piemēram, tiek ieviests termins “līgumpārvadātājs”, ar kuru apzīmē pārvadātāju, kas pieņem kravu pārvadāšanai.  Kopš 2001.gada ir mainījusies vagonu parka struktūra, 15 gadu laikā strauji samazinājies vagonu skaits un ir pieaudzis privāto vagonu skaits. Ņemot vērā pārmaiņas, ir mainījušies vagonu ekspluatācijas nosacījumi (un attiecīgi starptautiskie normatīvie dokumenti, kas reglamentē vagonu ekspluatācijas jautājumu), un tieši: visas darbības ar vagonu tiek veiktas saskaņā ar vagona valdītāja norādījumiem. Pārvadātājs nenodrošina šādu vagonu piešķiršanu iekraušanai un to pārvadāšanai nepieciešama pavadzīmes noformēšana. Līdz ar to pavadzīmē izveidotas jaunas ailes un ir mainīta aizpildīšanas kārtība: jauna aile - 8.aile “Vagonu piešķīris”, kur tiek norādīts, kas piešķīra vagonu pārvadāšanai, bet 7.ailē “Vagons” tiek norādīts vagona valdītāja nosaukums un vagona pieraksta dzelzceļa saīsinātais nosaukums. Šī ir svarīga informācija, piemēram, gadījumos, kad bojāts vagons – ir noteikts kā rīkoties šādās situācijās, kā iekasēt maksājumus u.t.t.  Saskaņā ar MK noteikumiem Nr.533 gadījumos, kad dažādu apstākļu dēļ nepieciešams nosūtīt no vagonu grupas, kuri noformēti ar vienu pavadzīmi, atkabināto vagonu, tiek noformēta papildsūtījuma pavadzīme (pavadzīme, kurā katras lapas augšējā daļā izdarīta atzīme “Papildsūtījuma pavadzīme”). Ar Projektu šim nolūkam izveidota jauna veidlapa “Papildsūtījuma saraksts” - 4.pielikums, kas ir pārvadātāja dokuments, ar kuru noformē kravas daļas no sūtījuma pārvadāšanas līdz galastacijai, gadījumos, kad šī kravas daļa tiks nosūtīta vēlāk par kravas pamatdaļu ar pavadzīmi. Pavadzīmē (1.pielikums) izveidotas ailes: “Kravas masa (pēc pārkraušanas)” un “Vietu skaits (pēc pārkraušanas)”, kurās ieraksta ziņas par kravas daļu no sūtījuma pārvadāšanas sākuma līdz galastacijai gadījumos, kad šī kravas daļa tiek sūtīta vienlaikus ar kravas pamatdaļu. Šajā gadījumā papildsūtījuma saraksta noformēšana nav nepieciešama.  Projektā ietverta jauna veidlapa “Konteineru saraksts” (Projekta 3.pielikums), lai ar vienu pavadzīmi būtu iespēja pārvadāt vairākus konteinerus.  Projektā paredzēta kārtība, kas saistīta ar elektroniskās pavadzīmes izmantošanu. Piemēram, gadījumā, kad kravas pārvadājumu nevar turpināt vai kravas izsniegšanu nevar veikt ar elektronisko pavadzīmi, pārvadātājam, kura pārziņā ir krava, jāveic pāreja uz papīra pavadzīmi.  Projekts stāsies spēkā 2020.gada 1.novembrī. Pārejas termiņš nepieciešams, lai kravu pārvadātāji spētu tehniski sagatavoties (informēt darbiniekus, veikt grozījumus informācijas sistēmās, veikt grozījumus iekšējā dokumentācijā, nodrošināt darbiniekus ar jaunā tipa veidlapām, veikt apmācības utt.). |
| 3. | Projekta izstrādē iesaistītās institūcijas un publiskas personas kapitālsabiedrības | | | Satiksmes ministrija, Valsts dzelzceļa tehniskā inspekcija. |
| 4. | Cita informācija | | | Satiksmes ministrija ir izstrādājusi un Ministru kabinets ir iesniedzis izskatīšanai Saeimā likumprojektu “Grozījumi Dzelzceļa pārvadājumu likumā” (likumprojekta Nr.458/Lp13), ko paredzēts izskatīt steidzamības kārtībā, lai tas stātos spēkā 2019.gada 4.decembrī. Likumprojekts paredz precizēt pavadzīmes definīciju, nenorādot pavadzīmes sastāvdaļas, precizēta pavadzīmes satura informācija, izsvītrojot norādi uz nepieciešamo vilciena ātrumu, ar kādu pārvadā kravu, kā arī svītrots sīksūtījumu kravas veids. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa kravu pārvadātāji, kravu nosūtītāji un saņēmēji. | | |
| 2. | | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts nemaina tiesisko regulējumu vai pienākumus attiecībā uz tautsaimniecību, kā arī nepalielina administratīvo slogu. | | |
| 3. | | Administratīvo izmaksu monetārs novērtējums | Projekts šo jomu neskar. | | |
| 4. | | Atbilstības izmaksu monetārs novērtējums | Projekts šo jomu neskar. | | |
| 5. | | Cita informācija | Nav. | | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |  |  |  |  |
| --- | --- | --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| 1. | | | Saistītie tiesību aktu projekti | | Projekts tiks virzīts vienlaikus ar Ministru kabineta noteikumu projektu „Komercakta un vispārējā parauga akta sastādīšanas noteikumi”. Abi projekti stāsies spēkā vienlaikus. | |
| 2. | | | Atbildīgā institūcija | | Satiksmes ministrija. | |
| 3. | | | Cita informācija | | Nav. | |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Projekts šo jomu neskar. | | |
| 2. | Citas starptautiskās saistības | | 1951.gada 1.novembra Nolīgums par starptautisko dzelzceļa kravu satiksmi (SMGS) | | |
| 3. | Cita informācija | | Nav. | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | 1951.gada 1.novembra Nolīgums par starptautisko dzelzceļa kravu satiksmi (SMGS) | |
| A | | | | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| 1.pielikums  SMGS 1. pielikumam "Kravu pārvadājumu noteikumi | | | | Projekta 1.pielikums |  |
| SMGS 1.pielikums 7.1.punkts | | | | 2., 3punkts |  |
| SMGS 1.pielikums 7.2.punkts | | | | 4.,6.punkts |  |
| SMGS 1.pielikums 7.6.punkts | | | | 19.punkts |  |
| SMGS 1.pielikuma 25.5.punkts | | | | 7.punkts |  |
| SMGS 1.pielikums 7.3., punkts | | | | 8.punkts |  |
| SMGS 1.pielikums 7.4.punkts | | | | 9., 10.punkts |  |
| SI SMGS 5.1.punkts | | | | 11.punkts |  |
| SMGS 1.pielikuma 7.5.punkts | | | | 12., 13., 14., 15., 16., 17., 18. punkts |  |
| SMGS 1.pielikuma 7.7.punkts | | | | 20.punkts |  |
| SMGS 22.panta 1., 2., 3. paragrāfs, SMGS 1.pielikuma 7.8.punkts | | | | 21.punkts |  |
| SMGS 1.pielikuma 33.punkts | | | | 22.punkts |  |
| SMGS 1.pielikuma 8.punkts | | | | 24.-89.punkts |  |
| SI SMGS 2.1.punkts | | | | 90.punkts |  |
| SI SMGS 2.1., 2.2. punkts | | | | 91.punkts |  |
| SI SMGS 2.3.punkts | | | | 92.punkts |  |
| SI SMGS 2.4.punkts | | | | 93.-111.punkts |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Nav pretrunā | |
| Cita informācija | | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā.. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, 2019.gada 10.oktobrī ievietojot paziņojumu par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē  http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Projekts saskaņots ar kravu pārvadātajiem - SIA “LDZ CARGO”, AS „Baltijas ekspresis”, AS „Baltijas Tranzīta serviss”. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

Vīza: valsts sekretāra p.i. Dž.Innusa